**ПРАВИЛА**

**ЗА ПРОВЕЖДАНЕ НА ОБУЧЕНИЯ ПО МЕДИАЦИЯ,**

**СЕРТИФИЦИРАНЕТО НА МЕДИАТОРИ**

**към Център за правни изследвания, УНСС**

**март, 2018**

Настоящите правила уреждат всички изисквания и стандарти, свързани с провеждане в Центъра за правни изследвания /ЦПИ/към УНСС на Обучения на медиатори и Допълнителните обучения по специализирана медиация /наричани за краткост по-долу заедно „обучения“/ по смисъла ЗАКОНА ЗА МЕДИАЦИЯ /ЗМ/ и НАРЕДБА № 2 ОТ 15 МАРТ 2007 Г. ЗА УСЛОВИЯТА И РЕДА ЗА ОДОБРЯВАНЕ НА ОРГАНИЗАЦИИТЕ, КОИТО ОБУЧАВАТ МЕДИАТОРИ; ЗА ИЗИСКВАНИЯТА ЗА ОБУЧЕНИЕ НА МЕДИАТОРИ; ЗА РЕДА ЗА ВПИСВАНЕ, ОТПИСВАНЕ И ЗАЛИЧАВАНЕ НА МЕДИАТОРИ ОТ ЕДИННИЯ РЕГИСТЪР НА МЕДИАТОРИТЕ И ЗА ПРОЦЕДУРНИТЕ И ЕТИЧНИ ПРАВИЛА ЗА ПОВЕДЕНИЕ НА МЕДИАТОРА /Наредба/.

**ГЛАВА I ИЗИСКВАНИЯ ЗА УЧЕБНАТА ПРОГРАМА**

* 1. Учебната програма покрива учебните дисциплини, изисквания и стандарти, заложени от ЗМ и Наредбата.
  2. Учебните програми за Обученията представляват неразделна част от настоящите Правила.
  3. По преценка на преподавателите могат да се включват допълнителни теми и модули, свързани с преподавания материал, които се съгласуват с Директора на ЦПИ /Директор/.
  4. Учебната програма се одобрява от Директора на ЦПИ.

**ГЛАВА II ИЗИСКВАНИЯ КЪМ ОБУЧИТЕЛИ**

2.1. Обучители към ЦПИ могат да бъдат преподаватели по медиация, които са сертифицирани медиатори и вписани в Единния регистър на медиаторите към Министерството на правосъдието.

2.2. Обучителите трябва да имат висше юридическо или икономическо образование, опит в преподаването във Висши учебни заведения, най-малко 2 години. С обучители, които не са преподаватели в УНСС, се сключва допълнителен граждански договор.

2.3. Обучителите могат да се включват в други проекти и програми, вкл. международни на УНСС.

2.4. Обучителите следва да спазват стриктно ангажиментите си по учебната програма. Ако се налага отсъствие на преподавател от занятия – същият е длъжен да уведоми своевременно Директора.

2.5. Обучителите са длъжни:

* Да подготвят материали по дисциплината, която преподават – учебни помагала, power point презентации, допълнителни материали;
* Да уведомяват Директора за материалите/оборудването, които са необходими за провеждане на заниманията;
* да идват 15 минути преди всяко занятие и да провеждат занятията в заложените времеви рамки;
* Да правят проверка за присъствие и попълват всички необходими документи при провеждане на заниманията и изпитите.
* Да следят за подписване на присъствените списъци.
* Да изпълняват задълженията си за преподаване и провеждане на изпитите с грижата на добрия преподавател.

2.6. Обучителите имат право:

* да получават възнаграждение за проведените обучения;
* да съгласуват с Директора графика на обученията;
* да подават оплаквания до Директора относно забелязани нередности при изпълнение на задълженията им за обучение.

**ГЛАВА III** **ОБУЧЕНИЯ**

* 1. Основното сертифициращо обучение за медиатори /сертифицирано обучение/ има продължителност 60 часа и се извършва по програма и график, неразделна част от настоящите Правила.
  2. Обучението се провежда минимум в 6 /шест/ учебни дни по 10уч. часа на ден, като по изключение може да се предвидят и повече учебни дни с по-малко брой часове на ден, но със същата обща учебна натовареност.
  3. Графикът за провеждане на обучението се съгласува с Директора.
  4. Сертифициращото обучение протича по следния начин:
     1. Първо ниво – включва два учебни дни – по 10 уч.часа на ден или общо 20 уч.часа, от които 15 уч.часа теория и 4 уч.часа практически занимания;
     2. Второ ниво – включва два учебни дни – по 10 уч.часа на ден или общо 20 уч.часа, от които 15 уч.часа теория и 6 уч.часа практически занимания;
     3. Практически занимания/Практикум – включва два учебни дни основно практическа работа - по 10 уч.часа на ден или общо 20 уч.часа (8 симулирани медиации), писмен и устен изпит, както и практически изпит.
  5. Изисквания за издаване на Удостоверение за завършено обучение по медиация /Удостоверение/

a. Удостоверение се издава на участника при следните условия:

* + - 90% посещаемост на учебните занятия;
    - успешно положен писмени изпит – тест с оценка *добър, много добър, отличен* – писменият изпит се полага в началото на първия ден от практикума;
    - успешно положен устен изпит/събеседване – с оценка: *преминал/не преминал* – устният изпит се провежда в началото на втория ден на практикума;
    - успешно положен практически изпит – със средна оценка *добър, много добър, отличен* от всички наблюдения на практическите занимания на всички наблюдаващи преподаватели от изпитната комисия съгласно Таблица за критериите при оценяване практическите умения на обучаемите /неразделна част от Правилата/. Всяка промяна в Таблицата се одобрява от Директора.
    - Изпитната комисия за провеждане на изпитите се формира от поне трима преподаватели по медиация, одобрени от Директора. Протоколите от изпитите се подписват от всички членове на изпитната комисия.

b. Заплащането на такса за обучение по медиация не гарантира издаване на Удостоверението. При неуспешно положени изпити, обучаемият има право да се яви повторно на изпитите до 2 пъти. При неуспешно полагане на изпитите три пъти – губи правата си за придобиване на Удостоверение.

c. Всеки обучаем има право да получи „Сертификат за посетено обучение“, ако не желае да се яви на изпити или е положил неуспешно изпитите. Неуспешно положилият изпити обучаем има право да се запише за повторно обучение.

* 1. Изисквания за издаване на Удостоверение за завършено допълнително обучение по специализирана медиация /Удостоверение за допълнително обучение/ по смисъла на Наредбата.

a. Удостоверение за допълнително обучение се издава на участника при следните условия:

* + - 90% посещаемост на учебните занятия;
    - успешно положен писмени изпит за проверка на придобитите знания – тест с оценка *добър, много добър, отличен* – писменият изпит се полага в края на обучението;
    - участие в симулирана процедура по медиация като медиатор – *преминал/не преминал* – по време на практическите занимания;
    - участието в практическите занимания се оценява съгласно Таблица за критериите при оценяване практическите умения на обучаемите /неразделна част от Правилата/.
    - Изпитната комисия за провеждане на изпитите се формира от поне трима преподаватели по съответната област на специализираната медиация, одобрени от Директора. Протоколите от изпитите с подписват от всички членове на изпитната комисия.

b. Заплащането на таксата за обучение по специализирана медиация не гарантира издаване на Удостоверението за допълнително обучение. При неуспешно положени изпити, обучаемият има право да се яви повторно на изпитите до 2 пъти. При последващо неуспешно полагане на изпитите – губи правата си за придобиване на Удостоверение за допълнително обучение.

c. Всеки обучаем има право да получи „Сертификат за посетено обучение“, ако не желае да се яви на изпити или е положил неуспешно изпитите. Неуспешно положилият изпити обучаем има право да се запише за повторно обучение.

1. **Организация и документация на изпитите**
   1. Всяко сертифициращо основно и допълнително обучение на медиатори има преподавателски екип от минимум двама души, които се определят от Директора.
   2. Всички ad hoc решения, свързани с обучението и изпитния процес се вземат от преподавателите със съгласуване с Директора.
   3. Окончателният протокол с резултатите на участниците се подписва от всички членове на преподавателския екип.
   4. Удостоверенията за обучения на медиатори и Удостоверенията за допълнителни обучения по специализирана медиация се подписват от Директора на ЦПИ.
   5. След завършване на курса се изготвя окончателен протокол, в който се посочват резултатите от всички изпити. Всички присъствени списъци, изпитни и окончателни протоколи се съхраняват в ЦПИ.